Χρήστος Γκαργκάνας

Ο Χρήστος Γκαργκάνας του Νικολάου (Σουφλί, 1907 - 21 Ιανουαρίου 1980) ήταν Έλληνας επιχειρηματίας και βουλευτής Έβρου με την ΕΡΕ επί μία δεκαετία.

 Σταδιοδρομία 
Ήταν αλευροβιομήχανος στο Σουφλί από το 1928Ελληνικόν who's who, Εκδοτικός Οργανισμός Ελληνικών who's who 1965, σελ. 109. Ανέπτυξε επιχειρηματική δραστηριότητα στην ιδιαίτερη πατρίδα του. Για πρώτη φορά έγινε βουλευτής με τον Ελληνικό Συναγερμό σε επαναληπτική εκλογή που διεξήχθη στις 27 Σεπτεμβρίου 1953 για την πλήρωση της έδρας του αποβιώσαντος (στις 14 Αυγούστου 1953) βουλευτή, Στέφανου Πρόκου. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 59, αρ. 201). Εξελέγη στη συνέχεια βουλευτής με την ΕΡΕ στις εκλογές του 1956, του 1958 και του 1961. εκλογές αρχές '60 , Γραφική Παλιά Αλεξανδρούπολη, ανάκτηση 27-8-2013.
Ήταν παντρεμένος με την Ευγενία Χατζηνικολάου και απέκτησαν 2 γιους και 1 κόρη. Ένας από τους γιους του είναι ο Νικόλαος Γκαργκάνας, διοικητής της Τράπεζας της Ελλάδας την περίοδο 2002-2008.

Ο Χρήστος Γκαργκάνας απεβίωσε το 1980 και κηδεύτηκε στις 22 Ιανουαρίου στο Σουφλί.Το Βήμα, Κοινωνικά, 22-1-1980, σελ. 8. Η κόρη του, Χρυσούλα, είναι στο τιμόνι της επιχείρησής του ("Μύλοι Θράκης").NΙΚΟΛΑΟΣ ΚΑΙ ΠΑΝΟΣ ΓΚΑΡΓΚΑΝΑΣ ΔΥΟ ΑΔΕΛΦΙΑ, ΔΥΟ ΔΙΑΦΟΡΕΤΙΚΟΙ ΔΡΟΜΟΙ, Παρατηρητής της Θράκης, ηλεκτρονική έκδοση, 3-8-2011, ανάκτηση 29-1-2014.

 Παραπομπές 


Κατηγορία:Έλληνες βιομήχανοι
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Έβρου